《郑维心用张仲宗韵见赠复次其韵奉酬 其三》
宋代·沈与求

胸中饱世故，了了分白黑。十年客异县，中夜梦乡国。

买邻枕寒溪，此计吾犹及。大恐岁星恶，翻令销福德。

不如早移文，径效山庭勒。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。